Document ID: 32004R2246

KOMISJONI MÄÄRUS (EÜ) nr 2246/2004,
27. detsember 2004,
millega muudetakse määrust (EÜ) nr 1555/96, seoses pirnide, sidrunite, õunte ja kabatšokkide täiendavate tollimaksude käivituslävesid
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. oktoobri 1996. aasta määrust (EÜ) nr 2200/1996 puu- ja köögiviljaturu ühise korralduse kohta, (1) eriti selle artikli 33 lõiget 4,
ning arvestades järgmist:
(1)
Komisjoni 30. juuli 1996. aasta määrus (EÜ) nr 1555/96, puu- ja köögivilja suhtes täiendavate imporditollimaksude kohaldamise eeskirjade kohta, (2) sätestab lisas loetletud toodete impordi järelevalve. Kõnealust järelevalvet tuleb teostada vastavalt komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) (3) artiklile 308d.
(2)
Mitmepoolsete kaubandusläbirääkimiste Uruguay voorus sõlmitud põllumajanduslepingu (4) artikli 5 lõike 4 kohaldamisel ning 2001., 2002. ja 2003. aasta viimaste andmete põhjal tuleks pirnide, sidrunite, õunte ja kabatšokkide puhul muuta täiendavate tollimaksude käivituslävesid.
(3)
Määrust (EÜ) nr 1555/96 tuleks vastavalt muuta.
(4)
Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1555/96 lisa asendatakse käesoleva määruse lisaga.
Artikkel 2
Käesolev määrus jõustub selle Euroopa Liidu Teatajas avaldamise päevale järgneval päeval.
Käesolevat määrust kohaldatakse alates 1. jaanuarist 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. detsember 2004

Labels: 3
17
15